b'\n_START_ARTICLE_\nKvalitet\n_START_PARAGRAPH_\nKvalitet hvilken grad av gode egenskaper noe har. N\xc3\xa5r ordet benyttes om et produkt eller en tjeneste, er kvalitet helheten av egenskaper ved et produkt eller en tjeneste som vedr\xc3\xb8rer dets evne til \xc3\xa5 tilfredsstille krav eller behov. I dagligtale kan det s\xc3\xa6rlig vise til egenskaper som er verdsatt eller vurdert i henhold til visse krav. Ordet kan brukes synonymt med egenskap eller beskaffenhet._NEWLINE_En snakker gjerne om god kvalitet, eller bare \xc2\xabkvalitet\xc2\xbb, med hensyn p\xc3\xa5 for eksempel varer og arbeid. Slik kvalitet kan v\xc3\xa6re subjektiv og vise til hvordan forbrukeren eller tilbyderen opplever tjenesten, men p\xc3\xa5 mange omr\xc3\xa5de finnes ogs\xc3\xa5 kvalitetskontroller med klare krav. Kvalitet kan settes opp som motsats til kvantitet eller at noe er billig. _NEWLINE_I f\xc3\xb8lge Peter Drucker er en vares eller tjenestes kvalitet ikke hva produsenten mener det er, men hva en kunde f\xc3\xa5r ut av den og er villig til \xc3\xa5 betale for._NEWLINE__NEWLINE_Ordet kommer av latin qualis \xc2\xabhvordan\xc2\xbb, \xc2\xabhvordan, av hvilket slag\xc2\xbb. Det latinske ordet qualitas kan spores tilbake til Cicero som kan ha skapt qualitas etter inspirasjon av gresk poi\xc3\xb3tes \xc2\xabegenskap, kvalitet\xc2\xbb avledet av po\xc3\xados \xc2\xabhvordan, hvilken\xc2\xbb.'